PHP起頭是Personal Home Page箇省講，是Rasmus Lerdorf為了維護個人網頁，用c語言開發箇一許CGI工具程式集，代箇原來用嗰Perl程式。頂早許工具程式馱來顯示Rasmus Lerdorf嗰個人履歷，還有統計網頁嗰流量。後晚朞渠畀許程式搭一許表單直譯器整合起，名字PHP/FI。PHP/FI搭資料庫好連接，生成省力嗰動態網頁程式。Rasmus Lerdorf徠1995年6月8號畀PHP/FI放出，希望通過社群快丁開發程式搭尋賺嗰蕩地。當時箇版本是PHP 2，有昶嗰PHP嗰範子爻，像類似Perl嗰變數命名方式、表單處理功能、還有嵌進HTML裏執行嗰能力。程式語法也狀Perl嗰範，有蠻多限制，不過還簡單、還有彈性。